Sushant Singh: ರಣವೀರ್ ಸಿಂಗ್ ಹೊಸ ಜಾಹೀರಾತು ನೋಡಿ ಸಿಟ್ಟಿಗೆದ್ದ ಸುಶಾಂತ್ ಅಭಿಮಾನಿಗಳು ಸುಶಾಂತ್ ಸಿಂಗ್ ರಜಪೂತ್ ಅಗಲಿಕೆಯ ನೋವು ಇನ್ನೂ ಅವರ ಅಭಿಮಾನಿಗಳ ಮನಸ್ಸಿನಿಂದ ಮಾಸಿಲ್ಲ. ಸುಶಾಂತ್ ಸಾವನ್ನಪ್ಪಿ 5 ತಿಂಗಳಿಗೂ ಹೆಚ್ಚಿನ ಸಮಯವಾಗಿದೆ. ಆದರೂ ನಟನ ಸಾವಿನ ಹಿಂದಿನ ಸತ್ಯ ಬಹಿರಂಗವಾಗಿಲ್ಲ. ಈಗಲೂ ಸಹ ಬಾಲಿವುಡ್ನ ಸ್ಟಾರ್ ಕಿಡ್ಸ್ ಹಾಗೂ ನೆಪೋಟಿಸಂ ಗ್ಯಾಂಗ್ ಎಂದೇ ಖ್ಯಾತರಾಗಿರುವ ಬಿಟೌಬನ್ ಸೆಲೆಬ್ರಿಟಿಗಳ ವಿರುದ್ಧ ಸುಶಾಂತ್ ಅಭಿಮಾನಿಗಳು ಇನ್ನು ಸಾಮಾಜಿಕ ಜಾಲತಾಣದಲ್ಲಿ ಸಮರ ಮುಂದುವರೆಸಿದ್ದಾರೆ. ಹೀಗಿರುವಾಗಲೇ ಸುಶಾಂತ್ ಅಭಿಮಾನಿಗಳು ಈಗ ರಣವೀರ್ ಸಿಂಗ್ ಮೇಲೆ ಸಿಟ್ಟಾಗಿದ್ದಾರೆ. ಸುಶಾಂತ್ ಸಿಂಗ್ ಅವರನ್ನು ನಕಲು ಮಾಡಿರುವ ಆರೋಪ ಹೊರಿಸುತ್ತಿರುವ ನೆಟ್ಟಿಗರು, ರಣವೀರ್ಸಿಂಗ್ ಅವರನ್ನು ಟ್ರೋಲ್ ಮಾಡುತ್ತಿದ್ದಾರೆ. ಅಷ್ಟಕ್ಕೂ ರಣವೀರ್ ಸಿಂಗ್ ಎಲ್ಲಿ ಹಾಗೂ ಯಾವಾಗ ಸುಶಾಂತ್ ಅವರನ್ನು ಅಣಕಿಸಿದ್ದಾರೆ ಎಂದು ಯೋಚಿಸುತ್ತಿದ್ದೀರಾ..? ಅದಕ್ಕೂ ಉತ್ತರ ಇಲ್ಲಿದೆ. ಇದೇ ಕಾರಣದಿಂದ ಈಗ ರಣವೀರ್ ಸಿಂಗ್ ಅವರನ್ನು ಟ್ರೋಲ್ ಮಾಡುತ್ತಿದ್ದಾರೆ. ಈ ಹಿಂದೆ ರಣವೀರ್ ಸಿಂಗ್ ತಮ್ಮ ವಿಚಿತ್ರವಾದ ಸ್ಟೈಲ್ನಿಂದಾಗಿ ಟ್ರೋಲಿಗರಿಗೆ ಬಲಿಯಾಗುತ್ತಿದ್ದರು. ಆದರೆ ಈಗ, ತಮ್ಮ ಜಾಹೀರಾತೊಂದರಲ್ಲಿ ಮಾಡಿರುವ ಅಭಿನಯದದಿಂದ ನೆಟ್ಟಿಗರಿಗೆ ಕೋಪ ತರಿಸಿದ್ದಾರೆ. ಇನ್ನು ಸುಶಾಂತ್ ಅವರ ಬಗ್ಗೆ ತಮಾಷೆ ಮಾಡಿದರೆ, ಇನ್ನು ಸಹಿಸೋದಿಲ್ಲ ಎಂದು ರಣವೀರ್ ಸಿಂಗ್ ಹಾಗೂ ಜಾಹೀರಾತಿನ ಕಂಪೆನಿಗೆ ಎಚ್ಚರಿಕೆ ನೀಡಿದ್ದಾರೆ.